Для ўстаноў дадатковай адукацыі турыстычна-краязнаўчага профілю экскурсія з’яўляецца галоўнай крыніцай паступлення пазабюджэтных сродкаў. Што і гаварыць, калі ў некаторых цэнтрах сукупны гадавы абарот грашовых сродкаў, выручаных ад турагенцкай і тураператарскай дзейнасці, пераходзіць рубеж у адзін мільярд рублёў. Канечне, трэба плаціць падаткі, канечне, трэба разлічвацца з аўтобусным паркам за арэнду транспарту. Аднак усё роўна аб’ём чыстага прыбытку дазваляе ўстановам самастойна ўдасканальваць матэрыяльную базу, фінансава стымуляваць працу педагогаў.